ლე მონდ დიპლომატიკი

„ლე მონდ დიპლომატიკი“ — საფრანგეთის ყოველთვიური გაზეთი და ქართულად ითარგმნება როგორც „დიპლომატიური სამყარო“. ამ გაზეთს მისი მკითხველებში შემოკლებით „ლე დიპლოს“ უწოდებენ. გამოცემის რედაქცია მთავარ ამოცანად ისახავს საერთაშორისო პოლიტიკის დაწვრილებით ანალიზსა და კომენტარს, ასევე კულტურის სხვადასხვა თემებს.

გაზეთის პირველი ფრანგულენოვანი გამოცემა 1954 წელს გამოვიდა სათაურით „ძველი დიპლომატია – ახალი დიპლომატია“. დღესდღეობით მისი ტირაჟი 300 000 ეგზემპლარია. გარდა ამისა, 38 გამოცემა გამოდის მსოფლიოს 16 სხვადასხვა ენაზე, რითაც მისი მკითხველების საერთო რაოდენობა დაახლ. 2,2 მილიონს აღწევს. გაზეთს აქვს 26 ონ-ლაინ გამოცემა.

ყოველ ორ თვეში გამოდის ჟურნალი სახელწოდებით „მანიერ დე ვუარ“ (ფრანგ. – " ", ქართულად „თვალსაზრისი“, სიტყვასიტყვით „ხედვის მანერა“). ამ ჟურნალს მხოლოდ ფრანგულ ენაზე გამოსცემენ და ყოველთვის მხოლოდ ერთ რომელიმე თემას უძღვნიან. სახელწოდებით „მანიერ დე ვუარ“ გამოიცემა ასევე გარკვეულ თემებს მიძღვნილი ატლასები და ცნობარები. მაგ.; ერთ-ერთი ასეთი გამოცემა იყო „გლობალიზაციის ატლასი“.

დიპლოს 49 % ეკუთვნის „დიპლომატიური სამყაროს მეგობართა ასოციაციას“ (ფრანგ. – ' ), დანარჩენი 51 % კი გაზეთ ლე მონდს ეკუთვნის. პუბლიკაციების დამოუკიდებლობის შენარჩუნება განცხადებათა შეზღუდვით და მკითხველთა ფინანსური თანამონაწილეობით ხდება შესაძლებელი.

გამოცემას ძირითადად კრიტიკული დამოკიდებულება აქვს ეკონომიკური ლიბერალიზმისა და მისი მსოფლიო მასშტაბით გავრცელების მიმართ და წარმოადგენს თავის პოზიციას მემარცხენე სპექტრში.

1997 წელს გამოცემის მთავარი რედაქტორის იგნასიო რამონეს მეწინავე სტატია, სადაც ის ფინანსური ბაზრების დერეგულირებას აკრიტიკებდა, გახდა მიზეზი იმისა, რომ შეიქმნა გაერთიანება სახელწოდებით ატტაკ, ანუ ფრანგული აბრევიაციით იგივე , რომელსაც ფრანგულადვე ჰქვია ' , ხოლო ქართულად შეიძლება ითარგმნოს როგორც „გაერთიანება ფინანსურ ტრანსაქციებზე დაწესებული გადასახადების მოქალაქეთა სასარგებლოდ გამოყენებისათვის“. ატტაკი არის არასამთავრობო ორგანიზაცია, რომელიც იბრძვის ტობინის გადასახადის შემოღების წინააღმდეგ.

სხვადასხვა ენაზე გამომავალი გამოცემები
აფრიკაანსი
სამხრეთ აფრიკაში გამოდის ყოველთვიურად „დი ფრიე აფრიკაანი“ს დამატება.

არაბულად
ეგვიპტეში: „ახბარ ალ არაბის“ დანართის სახით (380 000 ეგზემპლარი)
მაროკოში: ყოველკვირეული პერიოდიკის „ალ საჰიფას“ დამატების სახით (30 000 ეგზემპლარი)
ყატარში: „ალ-ვატანის“ დამატება (30 000 ეგზემპლარი)

ბულგარულად
ყოველთვიური 4000 ეგზემპლარი

გერმანულად
გერმანულენოვანი გამოცემა 1995 წლის მაისიდან გამოდის როგორც „ტაცის“ დამატება, რომელიც არის ზერეგიონალური გაზეთი გერმანიაში. გერმანული „დიპლოს“ ტირაჟია 100 000 ეგზემპლარი)

ასევე შვეიცარიაში გამოდის „ლე მონდ დიპლომატიკის“ გერმანული ვერსია „ვოცის“ დამატების სახით (13 600 ეგზემპლარი). იგი გამოდის ყოველ მეორე პარასკევს, თუმცა შესაძლებელია მისი ცალკე აბონირება.

ინგლისურად
დიდ ბრიტანეთში: 6000 ეგზემპლარი
ინდოეთში: „ჰარდ ნიუსის“ დამატება (40 000 ეგზემპლარი)

ესპერანტოზე
„ლე მონდ დიპლომატიკ ენ ესპერანტო“ არის საინტერნეტო გამოცემა.
ეს ვერსის 2005 წელს დააარსა ესპერანტისტთა საზოგადოებამ, რომელსაც ჰქვია (შემოკლ. ) ("„სრულიად მსოფლიო სოციალური კრება“").

ფარსი
ირანში: „სედაიე ედალათის“ (50 000 ეგზემპლარი)

ფინურად
გამოდის „ვოიმას“ დანართის სახით ყოველ მეოთხედწელიწადში

ფრანგულად
270 000 ეგზემპლარი საფრანგეთში

ბერძნულად
გამოდის „ელეფთეროტიპიას“ ყოველ კვირადღეს ოთხ გვერდზე (200 000 ეგზემპლარი)

იტალიურად
„ილ მანიფესტოს“ დამატება (90 000 ეგზემპლარი)

კორეულად
5000 ეგზემპლარი, გამოსცემს „ლე მონდ კორეა“

ხორვატიულად
ყოველთვიური გაზეთი 10 000 ეგზემპლარი

ნორვეგიულად
გამოსცემს ყოველთვიური გაზეთი საკვირაო ჟურნალი მორგენბლადეტი დამატების სახით (20 000 ეგზემპლარი)

პოლონურად
ყოველთვიური გაზეთი 10 000 ეგზემპლარი

რუსულად
„ნოვაია გაზეტას“ დამატება (90 000 ეგზემპლარი)

სერბულად
„ნინის“ ყოველკვირეულ დანართი (30 000 ეგზემპლარი)

სლოვენურად
გამოდის როგორც ყოველთვიური გაზეთი (8000 ეგზემპლარი)

ესპანურად
არგენტინაში: ყოველთვიურად 30 000 ეგზემპლარი
ბოლივიაში: ყოველ ორ თვეში („ელ ხუგეტო რაბიოსოს“) დანართის სახით (5000 ეგზემპლარი)
ჩილეში: 10 000 ეგზემპლარი
კოლუმბიაში: ყოველთვიურად 10 000 ეგზემპლარი
პერუში: 2007 წლის მაისიდან ყოველთვიურად
პუერტო-რიკოში: გამოდის „კლარიდადის“ საკვირაო დანართის სახით (20 000 ეგზემპლარი)
ესპანეთში: 25 000 ეგზემპლარი

უნგრულად
ყოველთვიურად 101 500 ეგზემპლარი